Врз основа на член 50 став 1 точка 6 од Законот за локална самоуправа (“Сл.Весник на РМ” бр.5/2002), и член 70 од Статутот на Општината Битола (,,Службен гласник на Општината Битола“ бр.10/05, 17/08, 08/19,14/20, 19/20 и 05/21), a во врска со член 22 од Законот за Младинско учество и младински политики (Сл. Весник на РСМ10/20), и Правилникот за стандарди за квалитет на младинските центри бр.12-923/1 од 07.04.2021 година донесен од Агенција за млади и спорт и согласно член 5 од Одлуката за давање согласност за сместување на Младински центар Битола во простории на општина Битола („Службен гласник на Општина Битола“ бр.3/22 и 11/22), општина Битола објавува

**ЈАВЕН ПОВИК**

**За избор на младинска организација или организација за млади која ќе раководи со Младинскиот центар во општина Битола**

Се повикуваат сите младински организации и организции за млади кои се регистрирани согласно Закон за здруженија и фондации да се пријават на Јавниот повик за избор на младинска организација или организација за млади која ќе раководи со Младинскиот центар во општина Битола во временски период од пет години.

Младинските центри се места каде се подготвуваат и спроведуваат програми кои ја подобруваат благосостојбата на младите, развој на личниот, социјалниот и професионален живот на младите, се споделуваат информации од важен интерес за младите и други аспекти од животот на младите.

**Право на учество на Јавен повик имаат:**

**-**младински организации и/или

-организации за млади со седиште или подружница во општина Битола кои се регистрирани во Регистарот на младински организации и организации за млади , согласно Законот за здруженија и фондации и Законот за младинско учество и младински политики;

-оргaнизации за млади со седиште или подружница во општина Битола кои се регистрирани во Регистарот на младински организации и организации за млади и чадор организации при Агенција за млади и спорт;

-постојат повеќе од 1 ( една ) година и работат во полето на младинската работа;

**Потребна документација за пријавување на Јавниот повик :**

* Пријава;
* Годишната програма за работа на Младинскиот центар, која ги исполнува Стандардите за квалитет на Младинските центри, преку која ќе се спроведува систематска подршка на личниот развој на младите луѓе и нивното активно вклучување во животот на заедницата преку:
  + Неформално образование:обучување и подучување на млади;
  + Инфомрирање, менторство, подучување и советување;
  + Информално искуствено учење кое се случува во слободно време низ учество во забавни и волонтерски активности за и од млади.
* Годишен буџет за спроведување на предложената програма;
* Потофолио на организацијата или организациите кои се пријавуваат на Јавниот повик, во кое јасно ќе се гледа нејзиниот/нивниот придонес и работа во сферата на младинската работа;
* Биографии на сите лица кои ќе бидат ангажирани во спроведувањето на годишната програма-квалификувани младински работници врз основа на Националното портофолио за младински работници;
* Тековна состојба од Централниот регистар на РСМ не постара од шест месеци од организацијата или организацииите;

Јавниот повик трае од 22.11.2022 до 07.12.2022 до 15.30 часот.

Краен рок за поднесување на апликацијата со прилозите во 1 примерок е среда 7-ми декември 2022 год. до 15.30 часот. Јавниот повик се објавува на веб страната на општина Битола.

Пријавите со целокупната документација (погоре наведени) се поднесуваат по поштенски пат или лично во архива на општина Битола , на Булевар 1-ви Мај бр.61 Битола , секој работен ден од 07:30 до 15:30 часот.

На пликот треба да е наведена назнаката „ **За Јавен повик за избор на младинска организација или организација за млади која ќе раководи со Младинскиот центар во општина Битола „**

Во прилог на Јавниот повик се објавени, формларите за поднесување апликација:

* Пријава
* Образец за буџет
* Портфолио на младински работник

изработени врз основа на Стандардите за квалитет на Младински центри од Правилникот на Агенција за млади и спорт, како и посебно донесениот Правилник за условите, начинот и постапката за избор на младинска организација или организација за млади која ќе раководи со Младинскиот центар во општина Битола (приложени кон јавниот повик).

За работата на Младинскиот центар е обезбеден простор, кој ќе биде доделен на управување на организација или група организации што ќе раководат со центарот.

Висината на финансиски средства од Буџетот на општина Битола за 2022 година е согласно предвидените средства во „ Програма за активностите во областа на спортот и младите во Општината Битола за 2022 година “ (170.000,00 денари за Поддршка на проекти за млади) , а висината на финансиски средства од Буџетот на општина Битола за 2023 година ќе биде согласно Предлог Програма за активностите во областа на спортот и младите во Општината Битола за 2023 година врз основа на поднесената програма за работа на Младинскиот центар од страна на избраната младинска организација или организации и ќе изнесува 600.000,00 денари (Младински центар).

Младинскиот центар треба да биде од отворен тип и да им биде достапен на младите најмалку 40 часа неделно, распоредени во најмалку 5 дена.

Поднесените пријави по Јавниот повик ги евалуира Комисијата за поединечна евалуација на поднесени барања за финансиска поддршка предвидени во „ Програма за активностите во областа на спортот и младите во Општината Битола за 2022 година “,, врз основа на доставената документација за исполнување на критериумите, во рок од 3 (три) дена по завршувањето на рокот на Јавниот повик и Комисијата ќе достави до Градоначалникот мислење со предлог за избор на младинската организација или организација за млади која ќе раководи со Младинскиот центар во општина Битола.

Врз основа на доставеното мислење од Комисијата за разгледување и евалуација на пријави, Градоначалникот во рок од најмногу 30 (триесет) дена донесува Решение за избор на младинска организација или организации за млади која ќе раководи со Младинскиот центар во Пробиштип.

Во рок од 3 (три) дена од донесеното Решение за избор, Градоначалникот склучува Договор за управување со Младинскиот центар во периодот од 5 (пет) години, со избраната младинска организација или организации.

Во случај на заедничка пријава од повеќе организации, Договорот ќе биде потпишан со една од организациите (предложена во апликацијата) во име на неформалната група организации.

Некомплетните и ненавремени пријави нема да бидат разгледувани.